text: Politiet slår hårdt ned på ræs på Rømø Strand
  23 august 2015 kl. 11.43
  Lørdag var politiet til stede på Rømø Strand, fordi flere personer kørte ræs på stranden med motorcrossmaskiner. Politiet er også til stede søndag.
  Turister fra nær og fjern kørte lørdag aften og igen søndag ræs på Rømø Strand til fare for gæsterne på stranden, og derfor er Syd- og Sønderjyllands Politi søndag tilstede på stranden.
  - Det er til fare for alle, at de ligger og kører ræs på stranden, så der er kontant afregning, hvis vi tager nogle, der kører ræs i dag, siger Erik Lindholt til TV SYD.
  De, der bliver taget i at køre ræs, får straksbøder efter færdselsloven.
  